# Maroon 5

### от Уикипедия, свободната енциклопедия

Maroon 5 От ляво надясно: Джеси Кармайкъл, Джеймс Валънтайн, Адам Левайн, Мики Мейдън, Мат Флин.
Информация
От | Лос Анджелис, Калифорния, САЩ
Стил | Рок Поп Поп рок Алтернативен рок
Години на активност | 2001–настояще
Музикален издател | A&M Records Octone Records Universal Music
Уебсайт | Официален Уебсайт
Актуален състав
Адам Левайн Джеймс Валънтайн Джеси Кармайкъл Мики Мейдън Мат Флин
Бивши членове
Райън Дюсик (1997-2006)

Марун 5 (на английски: Maroon 5) е музикална рок група от Лос Анджелис, Калифорния, носителка на Грами, съставена от Адам Левайн (вокал, китара), Джеймс Валънтайн (китара, бек вокал), Джеси Кармайкъл (клавишни, бек вокал), Мики Мейдън (бас китара, бек вокал) и Мат Флин (барабани). Те са най-добре познати с хит синглите си "Harder to Breathe", "This Love", "She Will Be Loved" и "Makes Me Wonder".

Maroon 5 печелят няколко награди за техния дебютен албум Songs About Jane, който е пуснат за продажба през юни 2002.

На 20 септември 2005, групата издава запис на живо наречен Live - Friday The 13th, направен на 13 май 2005 година в Санта Барбара, Калифорния. През септември 2006 барабаниста Раян Дюсик напуска заради травма и е заменен за постоянно от Мат Флин.

Вторият студиен албум на Maroon 5 - It Won't Be Soon Before Long - е издаден през май 2007 като първият сингъл от него е песента Makes Me Wonder. Албумът дебютира на #1 в класацията за албуми Billboard 200 в САЩ с продажби за първата седмица на 429,484 копия.

## [редактиране] История

### [редактиране] Kara's Flowers

Четирима от членовете на Maroon 5 се запознават докато учат заедно в прогимназията в Лос Анджелис. Докато посещават училището Брентуд, Адам Левайн и Джеси Кармайкъл се сприятеляват с Мики Мейдън и Раян Дюсик и формират групата Kara's Flowers[1]. Първият им ангажимент е в барът "Whisky a Go Go" в Западен Холивуд на 16 септември 1995. По това време Адам Левайн пее с нисък "гръндж" глас.

Групата подписва с Reprise Records докато още са в гимназията и издават единствения си албум The Fourth World в средата на 1997 година, точно когато трима от четирите члена на гурпата се готвят за дипломиране (Раян Дюсик завършва по това време втората си година в UCLA). Изготвят видео към дебютната песен "Soap Disco", което обаче не пожънва успех по MTV, а албумът не успява да стане комерсиален, въпреки турнетата с Reel Big Fish и Goldfinger (Повечето от копията на The Fourth World са продадени след създаването на Maroon 5 и издаването на първия им албум Songs About Jane).

След това четирите момчета се разделят с Reprise Records и започват да учат в различни колежи в САЩ. Те откриват нови музикални стилове и развиват любовта си към Мотоун, поп, R&B, соул, което вероятно оказва влияние на стила и звученето на Maroon 5. Четиримата от Kara's Flowers продължават да поддържат връзка и започват да свирят отново заедно през 2001. Джеси Кармайкъл се премества от китара на клавишни, така че се появява нужда от още един китарист. Джеймс Валънтайн, преди това участващ в групата Square, се присъединява към тях, за да запълни тази дупка.

### [редактиране] Формиране

Когато Валънтайн се присъединява към Kara's Flowers през 2001, групата взима името Maroon, което след няколко месеца е променено на Maroon 5. Групата поема еднократни ангажименти в Ню Йорк и Лос Анджелис. В интервю за VH1 Левайн говори за влиянието на промеждутъчния период върху новия стил на групата:

„ | През времето между сключването на договорите с музикалните компании аз прекарах много време в Ню Йорк, където ми беше разкрита градската и хип-хоп културата по начин, по който никога не ми се беше случвало в Лос Анджелис. Разкри ми се напълно нов вид музика, който оказа дълбоко влияние върху писането ми на песни. | “

Maroon 5 подписват с Octone Records, независима звукозаписна компания в Ню Йорк, с разпространители BMG и споразумение за развиване на изпълнители с J Records на Клайв Дейвис. Също така подписват и сделка за световно музикално разпространение с BMG Music Publishing.

### [редактиране] Songs About Jane

Групата записва своя дебютен албум Songs About Jane при Rumbo Recorders в Лос Анджелис с продуцент Мат Уолас, който също така е продуцирал Train, Blues Traveler, Kyle Riabko и Third Eye Blind. По-голямата част от материала, който се появява в този албум на Maroon 5 е вдъхновена от буйната връзка на Левайн с бившата му приятелка, Джейн (на английски - Jane). "Ние се разделяхме, когато групата влизаше в студиото", обяснява той. "След съставянето на списъка с песните, ние решихме да кръстим албума Songs About Jane (в превод - Песни за Джейн) защото звучеше като най-честното изказване, което можехме да дадем със заглавието"[2].

Първият сингъл "Harder to Breathe" бавно започва да се изкачва в класациите, което дава тласък на продажбите на албума. През март 2004 албумът достига до Топ 20 на класацията "Billboard 200", a "Harder to Breathe" се издига до Топ 20 в класацията за сингли "Billboard Hot 100 Singles". Албумът достига най-високата си позиция - #6 - в "Billboard 200" през август 2004[3], 26 месеца след издаването му. Това се превръща в най-дългият период между издаването на албум и първото му появяване в Top 10, след въвеждането на резултатите "SoundScan" към класацията Billboard 200 през 1991.

Songs About Jane достига Топ 10 в австралийската класация за албуми, в същото време "Harder to Breathe" влиза в Топ 20 на класацията за сингли във Великобритания и в Топ 40 в Австралия и Нова Зеландия. Албумът в края на краищата достига до номер 1 във Великобритания и Австралия. Вторият сингъл "This Love" също така достига до Топ 10 във САЩ и Австралия, а във Великобритания и Холандия влиза в Топ 3. Третият сингъл "She Will Be Loved" достига Топ 5 както във Великобритания, така и в САЩ и става номер 1 във Австралия. Четвъртият сингъл "Sunday Morning" влиза в Топ 40 в САЩ, Великобритания и Австралия[4].

### [редактиране] Турнета

След издаването на албума в средата на 2002, Maroon 5 започват постоянно да организират турнета. През това време групата прави турнета с Мишел Бранч, Ника Коста и Ванеса Карлтън. През ранното лято на 2003 те правят турнета с Греам Колтън, Джон Майер и Counting Crows. През август 2005 бандата прави турне с Ролинг Стоунс[5].

Други изпълнители, с които правят турнета включват Гавин Де Гроу, Matchbox Twenty, Sugar Ray, Phantom Planet, Big City Rock, The Like, Саймън Дейвс, Джейсън Мраз, The Thrills, Thirsty Merc, Марк Броусард, The Donnas, The RedWest и Guster. Maroon 5 също така взимат участие в Live 8 във Филаделфия през 2005. Тяхното изпълнение включва и кавър на пресента на Нийл Йънг "Rockin' In The Free World". На 13 май 2005 в Санта Барбара, Калифорния, те са главните изпълнители на Honda Civic Tour[6].

През годините на турнета с бандата, перкусионистът и бек вокал Раян Дюсик има проблеми с ръцете и на част от турнетата той не е способен да свири на барабани. Още по време на ранните турнета на бандата той прави първата си пауза, като е заменен от Риланд Стийн за няколко шоу програми. Той се завръща за следващото турне, но е принуден да направи още една почивка. Тогава той е заменен отново за няколко излизания на сцената от Джош Дей, докато Дюсик премине тестове, които да покажат причината за болките му. След девет месеца Мат Флин, бившият барабанист на Гавин Де Гроу, поема позицията първоначално като временен заместник, но Дюсик официално напуска Maroon 5 през септември 2006 и Флин го замества за постоянно[7]. Информацията за напускането на Дюсик се появява в официалната интернет страница на групата на 12 септември 2006. Все пак след напускането си Райън Дюсик не се разделя напълно с групата, той взима участие в новия албум It Won't Be Soon Before Long (2007) като "музикален директор".

### [редактиране] It Won't Be Soon Before Long

На 22 май 2007 излиза вторият албум на групата It Won't Be Soon Before Long.[8] Според Левайн, продължението на Songs About Jane ще бъде "по-секси и по-силно"[9], повлияно от иконите на 80те години Принс, Shabba Ranks, Майкъл Джексън and Talking Heads. Още преди издаването си, "It Won't Be Soon Before Long" е номер 1 в продажбите на албуми по iTunes с повече от 50,000 дигитални предварителни продажби. [9]

Първият сингъл, Makes Me Wonder, е пуснат на 27 март 2007. Изготвянето на клипа е показано в предаването на телевизия MTV "Total Request Live", а видетото се появява за пръв път на 29 март 2007, отново в същото предаване. Песена достига номер 1 в "Billboard Hot 100" в САЩ, като прави най-големият скок в историята на Billboard - от номер 64[10]. Песента достига до номер 1 и в още две класации на списанието - "Pop 100" и "Billboards Hot Digital Songs", както и в Световната класация ("United World Chart").

## [редактиране] Дискография

  Основна статия: Дискография на Maroon 5

### [редактиране] Албуми

Songs About Jane (2002) | 1.22.03.Acoustic (2004) албум на живо | Live - Friday The 13th (2005) албум на живо | It Won't Be Soon Before Long (2007)

### [редактиране] Сингли

Синглите и техните най-високи позиции в класациите. (United World Chart - Световна класация (Свят), Европа (Евр), САЩ (САЩ), Великобритания (UK), Австралия (Авс), Германия (Гер)).

Година | Име | Албум | Позиция в класациите
--- | --- | --- | ---
Свят | Евр | САЩ | UK | Авс | Гер | NET
2003 | "Harder to Breathe" | Songs About Jane | — | 47 | 18 | 13 | 37 | 79 | —
2004 | "This Love" | 1 | 7 | 5 | 3 | 8 | 5 | 3
"She Will Be Loved" | 1 | 8 | 5 | 4 | 1 | 25 | 6
"Sunday Morning" | 13 | 51 | 31 | 27 | 27 | 83 | 20
2005 | "Must Get Out" | — | 167 | — | 39 | — | — | 8
2007 | "Makes Me Wonder" | It Won't Be Soon Before Long | 1 | 1 | 1 | 2 | 6 | 11 | 9
"Wake Up Call"1 | — | — | 99 | — | — | — | 34
| Общ брой сингли номер едно |  | 3 | 1 | 1 | — | 1 | — | —
| Общ брой сингли в топ пет |  | 3 | 1 | 3 | 3 | 1 | 1 | 1

- 1 Възможни са промени

## [редактиране] Награди

Година | Събитие | Награда | Песен/Албум
--- | --- | --- | ---
2006 | Награди "Грами" | Най-добро поп изпълнение на дуо или група с вокал[11] | "This Love" (oт албума Songs About Jane)
2005 | Най-добър нов изпълнител[12] |
Наградите на радио NRJ | Интернационален пробив[13]
Най-добра интернационална песен | "This Love" (oт албума Songs About Jane)
Groovevolt Music and Fashion Award | Най-добра съвместна работа, дуо или група[14] | "She Will Be Loved" (oт албума Songs About Jane)
2004 | MTV Video Music Award | Най-добър нов изпълнител[15] | "This Love" (oт албума Songs About Jane)
Европйеските награди на MTV | Най-добър дебют |
Световни Музикални Награди | Световна най-добра нова група[16]
Billboard Музикални Награди | Digital Artist of the Year[17]
New Music Weekly Награди | Група/дуо на годината

## [редактиране] Източници

| Тази страница частично или изцяло, представлява превод на страницата „Maroon 5“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

| Тази страница, частично или изцяло, представлява превод на страницата Maroon 5 от сайта http://de.wikipedia.org. Оригиналната страница, както и този превод, са защитени от Лиценза за свободна документация на ГНУ. Прегледайте историята на редакциите на оригиналната страница, за да видите списъка на съавторите.

1. ↑ McIntosh, Gregory. „kara's flowers“. All Music Guide. Посетен на April 28 2007
2. ↑ MacSween, Ron. „Maroon 5“. International Talent Booking. Посетен на May 1 2007
3. ↑ „Maroon 5 Discography - Songs About Jane“. Billboard. Посетен на April 28 2007
4. ↑ „Chart History - Maroon 5“. Billboard. Посетен на April 28 2007
5. ↑ „The Rolling Stones - A Bigger Bang World Tour Warmup Acts“. IORR.org. Посетен на April 28 2007
6. ↑ „Maroon 5 Headlines 2005 Honda Civic Tour“. Motor Trend. Посетен на April 28 2007
7. ↑ Moss, Corey. „Maroon 5 Back With 'Harder' Album After Adam Levine Gets Sick Of Partying“. MTV. Посетен на April 28 2007
8. ↑ Peters, Mitchell. „Maroon 5 Finds Its Groove On Sophomore Album“. Billboard. Посетен на April 28 2007
9. ↑ 9,0 9,1 Baber, Darren. „Maroon 5 Dominates iTunes Sales Chart With Three Simultaneous Number Ones“. PR Newswire. Посетен на April 28 2007
10. ↑ Bronson, Fred. „Chart Beat“. Billboard.com date=May 2, 2007. Посетен на June 4 2007
11. ↑ Moss, Corey. „They Just Won A Grammy, So Why Do Maroon 5 Feel Like Losers?“. MTV. Посетен на April 28 2007
12. ↑ Roth, Kaj. „Maroon 5 wins GRAMMY!“. Melodic.net. Посетен на April 28 2007
13. ↑ „Maroon 5 Triumph at NRJ Music Awards“. ContactMusic.com. Посетен на April 28 2007
14. ↑ „Pop Awards“. GrooveVolt.com. Посетен на April 28 2007
15. ↑ „Full Biography - Maroon 5“. MTV. Посетен на April 28 2007
16. ↑ „World Music Awards storm Vegas“. USA Today. Посетен на April 28 2007
17. ↑ „2004 Billboard Music Awards Winners“. iVillage Entertainmant. Посетен на April 28 2007

## [редактиране] Външни препратки

- Официален сайт на Maroon 5

Взето от „http://bg.wikipedia.org../../../m/a/r/Maroon_5.html“.

Категория: Американски музикални групи

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- ދިވެހިބަސް
- English
- Esperanto
- Español
- Suomi
- Français
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Simple English
- Српски / Srpski
- Svenska
- ไทย
- 中文